Internet Explorer Toolbar (Deskband) Tutorial - CodeProject 10,455,262 members (59,324 online) CodeProject::Workspaces
Last Visit: 31-Dec-99 18:00 Last Update: 11-Mar-14 11:25Refresh1234567891011 Next » Swak SAPD ondersteuning veroorsaak krisis | Die Vryburger
Mnr. Henry Geldenhuys, voorsitter van TLU SA se Veiligheidskomitee het sy misnoeë uitgespreek oor die swak diens van die SAPD in Utrecht nadat ŉ 74 jarige dame dringende hulp by die SAPD stasie gepleit het en eers dae later enige reaksie ontvang het.
ŉ Onbekende man het op hul plaas buite Utrecht aangekom om die eienaar te kom sien. Die plaaseienaar was egter nie tuis nie en het sy vrou haarself in die huis gaan toesluit en die SAPD wat 5 km van die plaas geleë is verwittig. Die man het egter al om die huis gestap en ŉ venster gebreek om toegang tot die huis te verkry. Nadat die vrou fisies en seksueel aangerand is, het die aanvaller met haar selfoon, kontant van R150 en die huis se sleutels gevlug.
Swak en geen diens gelewer deur die SAPD blyk die reël te wees eerder as die uitsondering. Dit laat die landelike grondeienaars desperaat en keelvol, aldus Geldenhuys. ŉ Verdagte is intussen deur die plaaslike arbeidersgemeenskap uitgeken en is gearresteer.
Die hantering van hierdie insident word gemonitor!
6 thoughts on “Swak SAPD ondersteuning veroorsaak krisis”
Koos Bester February 19, 2014 at 10:29 am
Is daar nie maar ‘n paraatheidsprosedure waartoe die Afrikanervolk kan oorgaan nie?
Die vraag en die antwoord is gelaai met frustrasie, uiteraard. Soveel dinge wat al in die verlede verkeerd geloop het en weer kan skeef loop, die geringste daarvan beslis nie die feit dat so ‘n paraatheidseenheid of eenhede vir seker die teiken van die opstokers en regeringsagente sal wees nie.
Besef die Afrikanervolk dat nie eens voor die bou van die Fort in Tafelbaai hy so weerloos vir aanslae was as nou nie. Van Riebeeck het wel georganieerd teruggeslaan, al was daar bloot iets soos ‘n skaapddiefstal. En die Fort moes vroeër of later gebou word, opgevolg deur die Kasteel, nie om dowe neute verhef tot dié verdedigingsimbool van die Afrikanervolk tot in die laat 20ste eeu nie.
Daar was ‘n tyd kort ná De Klerk se oorgawe in 1994 aan ‘n bende Swart kommuniste dat dit tog gelyk het of die Afrikanervolk tot ‘n paraatheidsprosedure wat op meer sou berus as die blote terugval, soos mnr. Geldenhuys bo doen, op ‘n beroep op die Swart polisie om hul werk te doen. Daar was die slag toe Constand Viljoen die toneel van ‘n plaasterreurvoorval besoek het.
Maar as paraatheidsprosedure op sig self sou dit nooit aan die doel kon beantwoord nie: Mag en gesag is wanneer jy stewels op die grond het. En iets in die hande van diegene wie se stewels op die grond geplaas word.
Uitvoerbaarheid? Waar kom die akkomodasie, die vervoer, die brandstof en salarisse vandaan?
Geskikte mannekrag om, let wel, heeltyds by so ‘n saak betrokke te wees?
Op hierdie webwerf is daar ‘n maand of twee gelede gewag gemaak van die Christiaan de Wet en die Patriot-fonds en ook Dagbreek Trust wat der miljoene sterk is en vir pap- en woordfeeste en die KKNK se skunnige konserte bewillig word. Daar is ook kennis geneem dat die Broederbond ‘n ystersepter geplaas het in die hande van onder meer ‘n klomp oud-Naspers-joernaliste om te swaai oor hierdie fondse en te veseker dat dit nie in Afrikanerhande beland nie. Hoe gaan die Afrikanervolk weer daardie fondse in die hande kry en byvoorbeeld bestee aan hierdie krisissaak van die volk se verdediging teen ‘n uitwissingsveldtog?
Hoe gaan die strewe en doelstellings van so ‘n paraatheidsinstelling omlyn word dat dit die toets van die reg en dat dit nie ‘n militêre instelling vir doeleindes van aggressie is nie sal slaag?
Kan ‘n groep behoudende Afrikaners, Calvyn se mindere magistrate, nie byeen kom en minstens ‘n verklaring van voorneme doen nie? Kom nou! Sulke mindere magistrate het in 2001 in die NG Kerk se sinodesaal in Pretoria byeengekom om Afrikaner-Volkseie Sport (AVS) en die Bokkieweek te red. Dit strek ons volk tot skande dat benoude verklarings oor sport gedoen kan word terwyl ons nie eens bereid is om getel te word wanneer ons volk se reg om bloot in hierdie land asem te haal, in die spel is nie.
B A Potgieter February 19, 2014 at 11:11 am
Sy het die gronde om n ernstige siviele ys teen die Kommissaris Van Polisie, Die stasie Bevelvoerder en aan al die lede wat aan diens was, die Minister van Polisie en Justisie ingeslote vir Miljoene Rande so dat daar nou vir eens en vir altyd aan hierdie Regering te toon dat sulke gedrag nie verder geduld gaan word nie.
Al moet ons hele Volkie n Finansiele bedrag invorder om so n saak tot sy regwaardige einde te bring.
Plaas die voorstel op u Blad en verkondig dit dan ook aan die “”regering-ANC””
My Foon Nr.0845800638 As Pensionaris van 68 is ek bereid om n bedraggie by te dra en so ook kan elke Afrikaner, anderskleuriges en ander taal sprekendes ook n welwillendsheid bedraggie, skenk.
So n saak moet Virale afmetings aangaan en omtrent die hele Land sal moontlik inval teen n Regering en n Polisie “”Diens”” wat GEEN diens aan blankes verskaf nie.
Ons besef dat die uitwissing van die Blanke inderdaad die DOEL en opdrag van die ANC is.
Maar terwyl die Regstelsel nog tot n mate bestaan, is dit die enigste manier om die onheil te beveg
Paul Kruger February 19, 2014 at 11:31 am
Geagte B.A. Potgieter;
Ek is bevrees die bende wat ons regeer verstaan ZERO van vergoedingseise in howe wat moet aantoon dat “sulke gedrag nie verder geduld sal word nie”. Die miljoene Rande wat die dame volgens u kan eis (ek dink in elk geval nie dit is soveel nie) kom uiteindelik nie uit die Regering se sakke nie – dit kom uit ONS sakke. En as die roombak leeg raak, verhoog hulle net die belastings.
Koos Bester se idee klink veel werkbaarder. Maar Koos, ek dink die Joiner-brigade gaan aan daardie geld (wat soos jy tereg skryf, eintlik die volk toekom) klou soos ‘n …stuk kougom…aan ‘n wolkombers. En hulle sal waarskynlik gehelp word deur die Staat, in al sy vorme, om dit te behou…
Koos Bester February 19, 2014 at 11:52 am
Ek was onregstreeks by die AVS se hakke-inskop-operasie in 2001 betrokke. Die hele spektrum van Afrikaner-organisasies wat nie by die FAK en die Broederond betrek was nie, was daar, van Solidariteit, Radio Pretoria en die VF links, tot mnr. Willie Marais van die HNP regs, as ek dit nie mis het nie 31 organisasies. Ons kan wel sê, goed, maar waar kry ons weer ‘n “skakelbeampte” soos oom Daan Nolte. Feit is dat hy en sy “bende” dit vermag het, die mense was daar. AVS is vandag al ouer as 20 jaar. Waarom kan ‘n paar flukse manne nie ‘n loodskomitee op die been bring, ‘n paraatheidsprosedure opstel en ‘n “Verklaring van Voorneme” waarin die problematiek van Afrikanerveiligheid sonder politieke vangplekke verwoord word, die lig laat sien nie? Ons moet ons volk eenvoudig gekommitteer kry tot hierdie haglike saak van veiligheid, niemand anders gaan dit vir ons doen nie. Ons is mos nie ‘n agterlike en ongeletterde Indiane-stam van die Amasone-woude nie. Laat ons ten minste ‘n Verklaring van Voorneme uitreik wat tot ons Europese stamgenote spreek.
Joffre Papenfus February 19, 2014 at 9:13 pm
Die oplossing klink makliker as wat ons dink, omdat die ‘volks’-huishouding vandag baie anders daar uitsien.
Organisasies soos Solidariteit en sy geaffilieerdes (wat nou Radio Pretoria insluit) het vrede gemaak om in die NSA op te gaan; hulle meen ons het ‘n werkbare bestel met ‘n grondwet wat hulle ondersteun.
Ons moet dus gemene grond soek tussen diegene wat staan vir vryheid, en bereid is om soos in die 1830’s daarvoor op te offer.
Calvyn se weg van mindere magistrate kan in die toekoms ‘n opsie word, wanneer die Afrikaner weer in noemenswaardige getal terugkeer na die ware geloof.
Koos Bester February 20, 2014 at 7:09 am
Die tyd was nog nooit ryper vir Calvyn se mindere magistrate nie. Daar is geen beter organisasies as ‘n gelowige volk se mindere magistrate om aan enige owerheid te sê regering/bestuur van ‘n land is ‘n daad van toevertroue en nie ‘n daad van afstanddoening van regeermag nie. Buitendien het die behoudende Christen-Afrikaner nog nooit vrede gemaak met die feit dat FW de Klerk die gelowige Afrikaner aan ‘n bende Swart kommuniste toevertrou het nie.
Ek is geen vriend van Radio Pretoria of Solidariteit nie en beskou hulle as links. Enige Afrikaner-organisasie, maar énige, wat hulle op Christelike grondslag voeg by die bediening van die Afrikanervolk op watter volksakker ook al, hoort toegang te hê tot die ordelike beplanning van die Afrikanervolk se aksies teen uitwissing. Daar is geen beletsel vir hulle om aan ‘n aksie deur mindere magistrate deel te neem nie. Ek is, as u wil, eng Protestants, maar daar is geen beletsel vir kerklike denominasies wat aan ‘n meer charismatiese vorm van die beoefening van die Christelike geloof deelneem om hulle georganiseerd tot Calvyn se mindere magistrate te voeg in ‘n saak van volksoorlewing nie.
Die tyd vir die mindere magistrate om na vore te tree is nou!